projecte-aina/catalan_government_crawling huggingface dataset:
Eurostat és una Direcció General de la Comissió Europea que té per objectiu proporcionar a la UE un servei d'informació estadística d'alta qualitat.
En el marc de la seva missió, Eurostat ofereix un contracte de licitació dividit en els següents lots:
Lot 1: Seminaris, tallers i grups de treball per als països del sud de la PEV
L'objectiu d'aquest lot és l'organització de 9 esdeveniments relacionats amb les reunions dels grups de treball i tallers per als països del Sud de la PEV entre 2020 i 2021.
Els països que aquest lot cobreix són Algèria, Egipte, Israel, Jordània, Líban, Líbia, Marroc, Palestina, Síria i Tunísia.
El futur contractista haurà d'ajudar a aquests països a complir les normes europees i internacionals en estadística i establir un procés d'harmonització estadística que permeti la seva convergència gradual cap a dades econòmiques i socials harmonitzades i comparables.
Lot 2: Recollida, validació i difusió de dades per als països de l'ampliació i de la PEV
Els objectius d'aquest lot són els següents:
Lot 3: Programa de formació en els països del sud de la PEV
L'objectiu principal d'aquest lot és l'assistència per a la preparació i organització (inclosos tots els aspectes logístics) de cursos de formació per als països del sud de la PEV i tercers països.
Lot 4: Seminaris d'alt nivell per a l'alta direcció dels països de la EECCA
L'objectiu principal d'aquest lot és ajudar a organitzar tant el contingut intel·lectual com els aspectes logístics dels seminaris d'alt nivell per a l'alta direcció dels països de la EECCA:
Armènia, Azerbaidjan, Bielorússia, Geòrgia, Kazakhstan, Kirguizistan, Moldàvia, Tadjikistan, Turkmenistan, Ucraïna i Uzbekistan.
La Subsecretaría de la Presidencia, Relaciones con las Cortes e Igualdad ha resolt la relació dels beneficiaris dels ajuts per l'extensió de l'accés a la banda ampla als centres docents catalans mitjançant el Conveni interadministratiu entre el Ministeri d'Educació i Formació Professional, Catalunya i l'entitat pública empresarial Red.es.
El conveni permet la connexió de tots els centres docents a Internet mitjançant xarxes de qualitat i altes capacitats establertes per l'Agenda Digital Europea i l'Agenda Digital per Espanya.
L'objectiu del conveni és fer arribar el servei a tots els centres docents públics, concretament als centres docents no universitaris.
Les actuacions del conveni s'emmarcaran dins dels àmbits següents:
El pressupost que es destinarà a aquesta actuació serà de 6.570.200 euros: 4.170.106 euros a càrrec de Red.es i 2.400.094 euros a càrrec de la Generalitat, i serà cofinançat pel FEDER.
El llistat sencer de centres docents inclosos dins de l'abast el conveni està disponible a l' Annexo II de la l'enllaç adjunt.
La Secretaría de Estado para la Sociedad de la Información y la Agenda Digital del Ministerio de Economía y Empresa amb càrrec al Programa d'Extensió de la Banda Ampla de Nova Generació, també conegut com a PEBA-NGA van donar a conèixer l'assignació dels ajuts per a la realització de projectes d'extensió de la banda ampla de nova generació per al 2018.
Aquests projectes aniran destinats a l'extensió de la cobertura de les xarxes d'accés de nova generació (NGA) a zones sense cobertura actual ni prevista, mitjançant xarxes d'accés de molt alta velocitat (100 Mbps o superior en sentit descendent).
Aquestes actuacions permetran millorar la funcionalitat i la qualitat dels serveis digitals.
Els projectes que es financin estaran basats en la utilització de tecnologies tant fixes com mòbils.
A través del programa, i amb una inversió de milions d'euros des de l'any 2013, s'ha arribat a portar la fibra a uns cinc milions d'habitatges i locals empresarials i a assolir una cobertura superior al 80%.
Els projectes estaven cofinançats amb el programa FEDER, en el cas de Catalunya, amb un 50% de cofinançament.
Dels 185 projectes finançats per la convocatòria, un total de 22 són catalans.
Per a més informació entorn els projectes seleccionats, es pot consultar el llistat a l'enllaç adjunt.
Es tracta de tres explotacions agràries de la comarca de la Garrotxa que han rebut ajuts del Fons Europeu Agrícola de Desenvolupament Rural (FEADER).
Dos representants de la Comissió Europea i una del Ministerio de Agricultura, acompanyats per la directora dels serveis territorials de Girona, de la cap de l'Oficina Comarcal de la Garrotxa i la subdirectora de Planificació Rural han visitat tres explotacions agràries de la comarca de la Garrotxa que han rebut ajuts del Fons Europeu Agrícola de Desenvolupament Rural (FEADER).
En primer lloc han visitat l'explotació Mas Castanyer SC a Sant Feliu de Pallerols, una granja que disposa de 1.300 gallines ponedores en règim ecològic.
La granja ha rebut finançament del FEADER per a la incorporació de joves agricultors.
La segona visita s'ha fet a Serrat Agrocuina Vall Bas, SL de Joanetes, una empresa agroalimentària dedicada a la venda directa de productes locals i en l'elaboració i venda de plats precuinats, comercialitzada sota la marca Menja'm.
Aquesta empresa ha rebut ajuts del FEADER del Leader de la convocatòria 2016 amb els que han creat l'agrobotiga i han continuat millorant el sistema de producció amb l'adquisició de nous equips.
La tercera i última visita ha estat Mas La Coromina, una explotació de vaques de llet, a Joanetes, amb més de 400 caps de bestiar i 90 ha de terreny de cultiu.
És un dels set socis, que comercialitzen la llet sota la marca ATO.
Mas La Coromina va ser finalista dels premis PITA (Premi a la Innovació Tecnològica Agroalimentària) de 2017, en la categoria d'empresa agrària, per la implementació a l'explotació lletera d'un projecte de diversificació que permet visitar la granja, on es divulga i mostren les bones pràctiques ramaderes i es posa en valor els productes i la feina de l'agricultor.
La Direcció General d'Infraestructures de Mobilitat del Departament de Territori i Sostenibilitat de la Generalitat de Catalunya i l'Ajuntament de Girona, que treballen conjuntament en el projecte europeu SCHOOL mobility CHAllenge in regioNal poliCiEs (School Chance), va organitzar una jornada de transferència de coneixement per tal de donar a conèixer les bones pràctiques seleccionades d'Utrecht, als Països Baixos, i de Reggio Emilia, a Itàlia, i que podrien ser implementades a viles i ciutats de Catalunya.
Així mateix, el Grup d'Interès Local del projecte es va reunir prèviament per tal d'explicar les activitats que s'han dut a terme en l'últim semestre i en quin punt es troba el projecte.
Els representants de Reggio Emilia van explicar els projectes de Manifesto (la xarxa de coordinadors de mobilitat a les escoles) i el tancament temporal de carrers propers a les escoles amb la involucració de les famílies dels alumnes.
Seguidament els representants d'Utrecht van explicar la seva experiència amb les zones escolars i el segell de seguretat al carrer, així com també amb l'entrenament, i posterior examen de bicicleta en situacions de trànsit real, que han posat en pràctica amb alumnes.
La jornada es va adreçar al conjunt d'actors implicats en la promoció d'una mobilitat més activa i sostenible en l'àmbit escolar.
En particular, a representants de les àrees d'educació, mobilitat i medi ambient de l'Administració de la Generalitat i de les administracions locals, així com al tercer sector i representants de la comunitat educativa de Catalunya: equips directius, professorat, alumnat i famílies dels diferents centre docents.
Amb anterioritat, els socis d'School Chance es van reunir els dies 5,6 i 7 de març a Brasov (Romania) per parlar sobre el punt on es troba la gestió del projecte, la comunicació i l'intercanvi d'experiències.
També es va dur a terme una sessió de formació de participació.
Al mes de maig els socis del projecte de mobilitat van fer una visita de bones pràctiques i formació en finances a la ciutat de Graz.
El projecte europeu School Chance, que es va iniciar el gener de 2017 i finalitzarà el desembre de 2021, té com a objectiu principal incorporar la mobilitat autònoma dels escolars a les polítiques regionals dels territoris que hi participen, i definir un programa de mobilitat escolar sostenible, segura i accessible per a tots els membres de la comunitat i per a cada etapa educativa.
Aquest és un projecte aprovat pel programa Interreg Europe i finançat en un 85% pel Fons Europeu de Desenvolupament Regional (FEDER) per al període 2014-2020.
El programa Interreg Europe es divideix en quatre eixos prioritaris relacionats amb l'estratègia Europa 2020, i el projecte School Chance s'emmarca en l'objectiu temàtic 4: "Afavorir el pas a una economia baixa en carboni en tots els sectors".
El Parc Natural de l'Alt Pirineu i l'Ajuntament d'Esterri de Cardós van celebrar el passat 9 de juny la 8a fira de productes artesans i de l'ovella aranesa.
L'objectiu era posar en valor la gran diversitat de productes de manufactura i agroalimentaris que s'elaboren en l'àmbit del parc, així com l'ovella aranesa, una raça que tradicionalment ha estat presentada al nord del Pallars Sobirà, especialment a les valls que tenien més relació amb França i la Vall d'Aran.
La fira s'emmarca dins del POCTEFA, l'acrònim del Programa INTERREG V. Espanya-França-Andorra, un programa europeu de cooperació territorial creat per fomentar el desenvolupament sostenible del territori fronterer entre els tres països.
En aquest marc i per primer cop, la fira ha comptat amb la participació de productors i artesans del Parc Pirinenc de les Tres Nacions, amb la presència dels participants de l'àmbit d'influència del Parc Natural de l'Alt Pirineu, del Parc Naturel Régional des Pyrénées Ariégeoises (França) i dels dos parcs Naturals d'Andorra, el de les Valls del Comapedrosa i el de la Vall de Sorteny, que venen sota la marca Productes agrícoles i artesans d'Andorra.
En total, la fira ha acollit més de 30 parades de venda de productors que actualment estan elaborant productes de manufactura o agroalimentaris als àmbit d'influència dels quatre parcs, amb una notable diversitat de productes i productors centrant-se en dues àrees principals: l'artesania tèxtil i el sector agroalimentari.
Per tal de complementar i amenitzar la fira es van realitzar un seguit d'activitats, tals com un taller de teixir a mitja, un altre de fer oleats amb herbes remeieres o una xerrada sobre la biodiversitat de la flora i la fauna dels ecosistemes aquàtics del Parc Natural de l'Alt Pirineu, en el marc del projecte LIFE LimnoPirineus.
En aquesta 8a edició, la fira es va sumar a la iniciativa de la Setmana sense Plàstic, amb el repte d'evitar els residus plàstics.
Per fer-ho possible es va adquirir i utilitzar una nova vaixella reutilitzable i es van lliurar bosses de paper als artesans i productors, evitant així que s'utilitzin bosses de plàstic.
Red.es ha resolt la convocatòria d'ajuts del programa "Asesores Digitales", pel qual les pimes reben suport econòmic de fins a 5.000 euros per la contractació de serveis d'assessorament en la digitalització dels seus negocis.
Dues empreses catalanes han estat seleccionades pel programa:
El programa té com a objectiu impulsar la transformació digital del teixit empresarial mitjançant la contractació d'un servei personalitzat i enfocat a la digitalització de tots els processos que integren cada negoci, des de la gestió fins a la relació amb tercers, passant pel comerç electrònic, la digitalització de serveis i les solucions.
L'assessorament inclourà tant un anàlisi de la pime com un pla d'acció.
Per l'assessorament, podran escollir entre un ampli grup de proveïdors especialitzats homologats per Red.es, que actuaran com "Assessors Digitals" per l'elaboració dels Plans de Digitalització d'acord amb la realitat de les pimes.
Les actuacions seran finançades pel Programa Operativo Plurirregional de España (POPE) i el programa FEDER.
Per tal d'implementar l'acció " Music Moves Europe: Boosting European music diversity and talent ", la Comissió Europea va llençar quatre convocatòries diferents per tal de donar-hi suport específic.
Aquesta convocatòria en concret té com a objectiu identificar i donar suport a fins a 10 projectes, iniciatives i start-ups, ja siguin online o no, per promoure la diversitat i augmentar la mobilitat del repertori musical europeu entre els estats membres.
També es pretenen abordar els obstacles existents, com ara la fragmentació nacional i les barreres del llenguatge, barreres que dificulten la mateixa promoció i visibilitat del repertori musical entre els diferents estats europeus.
La convocatòria s'emmarca dins del programa Europa Creativa.
Entre els 9 beneficiaris del Music Moves Europe (quatre consorcis i cinc empreses a títol individual) hi trobem una empresa catalana: La Cupula Music.
L'empresa, amb seu a Barcelona, es dedica a acompanyar a artistes musicals i/o segells discogràfics en tot allò que fa referència al seu desenvolupament dins del sector.
Aquesta és, alhora, una empresa que aposta fermament per la innovació dins del sector així com per les plataformes digitals.
Els 10 projectes finançats rebran fins un màxim de 30.000 euros per tal de donar suport al seu projecte, amb un màxim d'un 90% de cofinançament dels costs elegibles.
La realitat d'altres països, cultures i gent se'ns presenta en múltiples formes i formats que alimenten un imaginari col·lectiu que tots compartim.
La idea que tenim d'Àfrica és una construcció de retalls que ens arriben amb comptagotes.
Fotografies, relats, llibres i històries basteixen una gran idea del que desconeixem.
La responsabilitat de tots aquells que volem apropar aquesta realitat rau en la honestedat.
Una fotografia és la imatge d'una fracció de la realitat, un bonic instant imprès, per sempre, sobre les històries que volem compartir.
Podem evadir la realitat però mai les conseqüències de fer-ho.
L'oportunitat de viatjar a Uganda de la mà de la Unió Europea per treballar com a fotoperiodista i documentar la situació dels refugiats de Sudan del Sud que arriben al nord del país era, en aquest sentit, una gran responsabilitat.
Com parlar d'un tema que ha estat tantes i tantes vegades documentat?
La particularitat de la situació dels refugiats sudanesos oferia una resposta: Uganda és el país d'Àfrica amb més densitat de refugiats i compta amb un model d'acollida que ha estat reconegut internacionalment en diverses ocasions.
La línia entre les comunitats d'acollida i els refugiats és molt fina.
El Govern, amb l'ajuda de les institucions internacionals, cedeix una parcel·la de terra a tots els refugiats que arriben a Uganda perquè puguin construir una llar, cultivar la terra i establir-se com si fossin part activa de la societat que els acull.
A Uganda, no existeixen camps de refugiats amb tendes blanques, balles altes, filferro i poca llibertat; a Uganda hi ha assentaments que avui en dia s'han convertit en pobles.
El cas de Bidibidi, un dels més grans del món, allotja a més de 250.000 refugiats i, avui en dia, és un dels principals nuclis de població al nord del país.
Aquesta realitat única presentava l'oportunitat de documentar la crisi dels refugiats d'una forma diferent.
Centrar-se en les comunitats d'acollida donava una perspectiva especial i distintiva del que està passant.
Si demà haguessis de marxar de casa i esdevinguessis refugiat què trobaries a faltar?
Sota aquesta pregunta s'estructura el reportatge que s'exhibirà aquest mes de juliol a Brussel·les en motiu dels European Development Days.
Una proposta expositiva que explora l'enyorança d'allò intangible.
Una reflexió sobre la condició de refugiat feta per la comunitat que els acull; gent que va haver de fugir de casa seva en el passat i que avui adopta als seus veïns amb la mateixa dignitat amb la que un dia van ser acollits.
La Directiva sobre seguretat a la xarxa i sistemes d'informació (Directiva SRI) va crear un grup de cooperació format pels estats membres, la Comissió i l'ENISA per donar suport i facilitar la cooperació estratègica i l'intercanvi d'informació per contribuir a la millora de la ciberseguretat de la Unió Europea.
A través d'aquest grup s'estan desenvolupant aspectes clau del projecte de recomanació per donar una resposta coordinada a un incident cibernètic a gran escala.
Com a resultat d'un primer informe de situació realitzat en el marc de la directiva, es va destacar la necessitat de comptar amb eines més flexibles i suport per als membres del grup.
En el marc d'aquest informe, la Comissió ha obert la present licitació on proposa un contracte d'instal·lacions per a la millora del nivell de cooperació transfronterera entre els estats membres.
El gerent, a partir de les deliberacions del grup de cooperació, també oferirà mecanismes de suport (incloses eines informàtiques, tallers, visites, etc.) per millorar els fluxos d'informació amb notificacions i informes anuals i brindar suport a la capa operativa del projecte de recomanació per a una resposta coordinada.
Aquest contracte de tres anys de durada s'adreça a autoritats de seguretat cibernètica, proveïdors de serveis informàtics i consultors de gestió, idealment, com a part d'un consorci.
Aquesta licitació és la tercera que la Comissió Europea ha llançat aquest any en el marc del Mecanisme Connectar Europa.
La primera es va centrar en l'establiment de centres d'anàlisi i compartició d'informació (ISACs) i la segona tractava el mecanisme MeliCERTes, la instal·lació que utilitzen els CSIRTs a la UE per cooperar i intercanviar informació.
L'anàlisi del Pla de desenvolupament de capacitats (CDP) apunta a un risc creixent d'interrupció a través d'atacs cibernètics.
També subratlla que les tecnologies cibernètiques, com les tecnologies de conscienciació cibernètica i les tecnologies cibernètiques defensives, són essencials per contrarestar les amenaces a la seguretat cibernètica a les que s'enfronten els estats membres, en particular les estructures de comandament de la UE i dels estats membres, des del nivell tàctic fins al estratègic.
El CDP també identifica la necessitat de comunicar i compartir informació a través de sistemes de comunicació interoperables i implementables, plataformes d'intercanvi de dades (inclòs l'emmagatzematge de dades i capacitats d'intercanvi), i a través de xarxes ad-hoc i distribuïdes.
Els tres nous topics oberts formen part del Programa Europeu de Desenvolupament Industrial en matèria de Defensa (EDIDP), un programa que té com a objectiu proveir a la UE d'una forta base industrial de defensa i fer més competitiva la ja existent.
El programa EDIDP es va crear amb el Reglament (EU) 2018/1092.
La present convocatòria cobreix els següents topics:
Xarxa tàctica modular i adaptativa per controlar, canviar i administrar el comportament de la xarxa, inclosa la ciberseguretat.
Paquet de software que permeti la presa de consciència cibernètica en temps reals per la presa de decisions militars.
Solució paquet de software, que permet la cerca d'amenaces cibernètiques en temps real i la resposta a incidents en viu, basat en la intel·ligència compartida d'amenaces cibernètiques.
Els premis European Broadband Awards són una convocatòria anual a través de la qual la Comissió Europea reconeix projectes singulars i destacats sobre la banda ampla a Europa.
L'objectiu general és identificar i valorar les bones pràctiques en la planificació, la gestió i la implementació de la banda ampla així com facilitar els intercanvis d'expertesa entre els promotors dels projectes.
Poden aplicar-hi tot tipus de projectes, independentment de la seva mida, localització o tecnologies utilitzades així com si es tracta d'organitzacions públiques o privades.
La principal condició és que els projectes s'han de trobar en una fase avançada de la seva implementació.
Al moment de presentar la sol·licitud, el projecte ha s'ha de trobar, com a mínim, en un 65% de la seva execució.
Els projectes que no ho compleixin quedaran directament exclosos.
Alhora, els projectes han d'haver estat cofinançats pel FEDER.
Els projectes presentats s'hauran d'emmarcar en una de les cinc categories següents:
Els guanyadors del premi seran anunciats i premiats a la cerimònia dels premis Broadbans Awards i seran convidats a presentar el projecte.
Els premiats també seran presentats a la a la Conference Broadband Day, que tindrà lloc el 3 de desembre del 2019.
També seran presentats a la pàgina web del Mercat Únic Digital, a butlletins i a la base de dades de bones pràctiques de la Broadband Europe, així com a diversos esdeveniments arreu d'Europa.
El principal benefici de participar en aquesta convocatòria és una amplia visibilitat i la possibilitat d'esdevenir un exemple i un referent dins del camp de la banda ampla en territori europeu.
L'objectiu general d'aquest contracte és donar suport a la Comissió en els seus esforços per implementar el Reglament 1257/2013 (UE SRR) sobre el reciclatge d'embarcacions.
Aquest reglament té com a principal objectiu garantir que tot buc sota l'autoritat de la UE, que navegui amb la bandera d'un estat membre, es recicli de manera sostenible al final de la seva vida útil.
Els vaixells en qüestió hauran de ser desballestats en instal·lacions de reciclatge de la "llista europea", instal·lacions que compliran una sèrie de requisits mediambientals i de prevenció de riscos laborals, independentment de la seva posició geogràfica.
El fi últim del reglament és facilitar la ratificació global del Conveni Internacional de Hong Kong pel reciclatge segur i mediambiental racional d'embarcacions.
Els serveis específics que podran requerir-se en virtut del present contracte inclouen:
TALIA ( Territorial Appropriation of Leading-edge InnovAtion ) és un projecte horitzontal d'Interreg MED liderat per la Regió de Pulla (Itàlia) que té com a objectiu experimentar amb un "model mediterrani d'innovació": un model capaç de potenciar les polítiques i pràctiques regionals d'especialització intel·ligent i transferir-les a els territoris en qüestió, creant així una comunitat europea social i creativa.
En el marc d'aquest projecte, TALIA ha organitzat una competició dirigida a joves creadors de vídeo d'entre 18 i 35 anys.
Aquest concurs posarà a prova la seva capacitat per descriure els matisos i les declinacions de la creativitat i la innovació social a la Mediterrània, donant veu a les històries i emocions dels protagonistes i representant el dinamisme relacionat amb la creativitat i la innovació social que caracteritza els països de la costa nord de la Mediterrània.
Els participants hauran de relatar històries d'innovació social i creativitat, utilitzant la tècnica que prefereixin.
Els vídeos han de tenir una durada màxima de 5 minuts, han de ser inèdits i produïts en un dels formats següents:.avi,.mpeg,.mp4,.wmv.
Els vídeos s'hauran de penjar a YouTube o Vimeo - cada participant haurà d'indicar en el formulari d'inscripció l'enllaç des del qual els organitzadors poden veure i descarregar el vídeo.
La llengua oficial del programa és l'anglès, per tant, qualsevol diàleg o veu en off ha d'estar en anglès.
Tots els vídeos participants seran examinats per un jurat expert que seleccionarà tres guanyadors a partir dels següents criteris: rellevància per als temes del concurs, caràcter innovador del llenguatge audiovisual i creativitat en el tractament i en la tècnica de realització.
Els guanyadors seran convidats a presentar els seus vídeos durant el Fòrum Mediterrani sobre Creativitat i Innovació Social, que es celebrarà a Pulla els dies 15 i 16 d'octubre de 2019.
En aquesta ocasió, el jurat assignarà una càmera professional de 360o al primer classificat i una placa al segon i tercer classificats.